बिहार में वाहन पर लदे 3000 डेटोनेटर बरामद  
औरंगाबाद जिले के मदनपुर थाना क्षेत्र से पुलिस ने दो वाहनों में लदे करीब तीन हजार डेटोनेटर एवं बड़ी मात्रा में विस्फोटक पदार्थ बरामद किए हैं।
बिहार के नक्सल प्रभावित औरंगाबाद जिले के मदनपुर थाना क्षेत्र से पुलिस ने शनिवार को दो वाहनों में लदे करीब तीन हजार डेटोनेटर एवं बड़ी मात्रा में विस्फोटक पदार्थ बरामद किए हैं।   पुलिस के अनुसार गुप्त सूचना के आधार पर पुलिस ने राष्ट्रीय राजमार्ग संख्या दो पर दो वाहनों से ले जाए जा रहे 3000 डेटोनेटर और करीब दो क्विंटल विस्फोटक बरामद किए हैं। पुलिस सूत्रों के अनुसार उक्त वाहन उत्तर प्रदेश के इलाहाबाद से चली थे जिसे गया जिले के शेरघाटी थाना क्षेत्र में जाना था।   जिले के पुलिस अधीक्षक विवेक राज सिंह ने बताया कि इस मामले में पुलिस वाहन के चालाकों से पूछताछ कर रही है तथा पूरे मामले की छानबीन की जा रही है। उन्होंने बताया कि पूरी जांच के बाद ही मामला स्पष्ट होगा।